Γεράκι Ηλείας

Το Γεράκι είναι χωριό στα ανατολικά της Αμαλιάδας, με  501 κατοίκους σύμφωνα με την απογραφή πληθυσμού του 2011. Διοικητικά ανήκει στον Δήμο Ήλιδας, ενώ παλαιότερα ανήκε στον Καποδιστριακό Δήμο Αμαλιάδας του  νομού Ηλείας . Γύρω από το χωριό βρίσκονται οι συνοικισμοί Τσιχλέικα, Ανάληψη, Παλαιολάνθη και Φραγκαβίλλα. Στο Γεράκι βλέπουμε ιερούς ναούς, όπως αυτούς του Αγίου Ιωάννου, του Αγίου Γεωργίου και της Αγίας Τριάδας. Αξιόλογη επίσης είναι η Μονή της Αναλήψεως, που οικοδομήθηκε από κάποια μοναχή. Η κύρια ασχολία των κατοίκων είναι η ελαιοκομία και παράγονται λάδι, κρασί  και σταφίδα. Επίσης, ανεπτυγμένη είναι και η κτηνοτροφία. Στο Γεράκι υπάρχουν νηπιαγωγείο και Δημοτικό σχολείο που ιδρύθηκε το 19ο αιώνα. Επίσης υπάρχει ποδοσφαιρική ομάδα με το όνομα Α.Π.Ο ΕΘΝΙΚΟΣ ΓΕΡΑΚΙΟΥ η οποία ιδρύθηκε το 1983 και από τότε δεν έχει απουσιάσει από τα πρωταθλήματα της Επς Ηλείας.Μεγαλύτερη διάκριση τής ομάδας έως αυτή τη στιγμή είναι η άνοδος στην Α2 τοπική κατηγορία Ηλείας και μάλιστα ως δευτεραθλήτρια της Β τοπικής Ηλείας αφού κατάφερε να τερματίσει ώς πρώτη στο κανονικό πρωτάθλημα και στη συνέχεια δεύτερη στο ειδικό πρωτάθλημα για την τελική κατάταξη.

Τ.κ Γερακίου
Στην Τοπική Κοινότητα Γερακίου, που αριθμεί 614 κατοίκους συνολικά, ανήκουν (απογρ. 2011) οι οικισμοί:

το Γεράκι, έδρα [501] και
η Ανάληψη [113] .

Ιστορικά στοιχεία
Το χωριό έλαβε την ονομασία του από τη θέση Γεράκου Καλύβα, στην οποία εγκαταστάθηκαν οι πρώτοι κάτοικοί του, εξαιτίας του γόνιμου εδάφους. 

Το Γεράκι είδε την οργή των ναζί κατακτητών στη διάρκεια της Κατοχής. Ο οικισμός πυρπολήθηκε και ο Πρόεδρος του χωριού μαζί με το δάσκαλό του εκτελέστηκαν. Σε ανάμνηση του παραπάνω τραγικού γεγονότος ανεγέρθηκε στήλη.

Ως το 1912 ανήκε στον τέως Δήμο Ελίσσης. Έπειτα προήχθη σε Κοινότητα και το 1998 με το Νόμο Καποδίστρια υπήχθη στο Δήμο Αμαλιάδας, όπου ανήκει μέχρι σήμερα.

Παραπομπές

Εξωτερικοί σύνδεσμοι 
 Ιστοσελίδα για το Γεράκι

Γεράκι
Δήμος Αμαλιάδας
Δήμος Ήλιδας